is is is hbs_lat is en en is pt en is is pt en is is en is is en is is en de is pt en is is pt en is is en de is en is is pt en is is en hbs_lat is pt en is is pt en is is pt en is is pt en is is pt en is is en is is pt en is is en is is pt en is is pt en is is en is is pt en is is en pl is en is is pt en sk is en is is en is is pt en is is en sv is pt en is is en sk is en is is en is is en is is pt en is is pt en is is pt en sk is en is is pt en is is pt en is is en is is en is is en is is pt en is is en is is en is is pt en is is en is is pt en is is en is is pt en is is pt en is is pt en is is en is is pt en is is pt en lt is pt en is is pt en is is pt en is is en is is pt en is is en is is pt en is is en is is pt en is is pt en is is pt en de is en sk is en hu is pt en is is pt en es is pt en is is pt en sk is pt en is is pt en is is pt en is is pt en is is pt en is is pt en is is en is is pt en sk is en is is pt en is is pt en lt is pt en is is pt en is is pt en is is pt en is is pt en is is pt is is is is en sk en sk fr sk fr sk fr sk fr sk en sk fr sk en sk fr sk fr sk fr sk fr sk fr sk en sk en sk fr sk de sk is pt pt ro pt is pt nb nb nb is pt nb nb nb is is is nb nb nb nb is is en en en pt nb en es nb pt en pt en is is is pt pt nb pt is is is hu is is is pt pl pt nb is hbs_lat en is it nl hu es gl is hu is cs de en is en hbs_lat en hbs_lat hbs_lat hbs_lat en sl es de is is en is is is is is id is ceb ms et ru ca es pt pt sv en en fi fr en hu cs pfl en is is it is sk id is is hu ga is is ceb sk ca vo it en es de ja ur uk hu is hu hu cs hu fy es es lt als is de is hbs_lat is is en it cs is pt is fi de en ca is es is en pl en is en zh af pt is is en en nn nn sv is en is la nn sk hu is hu fi de is id en en it sq is is is hbs_lat cs de cs is is is it hbs_lat en is is is is is is pt pt ro pt is pt nb nb nb is pt nb nb nb is is is nb nb nb nb is is en en en pt nb en es nb pt en pt en is is is pt pt nb pt is is is hu is is is pt pl pt nb is hbs_lat en is it nl hu es gl is hu is cs de en is en hbs_lat en hbs_lat hbs_lat hbs_lat en sl es de is is en is is is is is id is ceb ms et ru ca es pt pt sv en en fi fr en hu cs pfl en is is it is sk id is is hu ga is is ceb sk ca vo it en es de ja ur uk hu is hu hu cs hu fy es es lt als is de is hbs_lat is is en it cs is pt is fi de en ca is es is en pl en is en zh af pt is is en en nn nn sv is en is la nn sk hu is hu fi de is id en en it sq is is is hbs_lat cs de cs is is is it hbs_lat en is is is is is is fi is hu is is is is nb is is is is hbs_lat de cs en fr en is
Lengjubikar karla - Berserkir unnu C-deildina - 30.4.2014
Það voru Berserkir sem höfðu sigur í C-deild Lengjubikars karla en þeir höfðu betur gegn Víðismönnum á Garðsvelli.  Lokatölur urðu 6 - 0 fyrir Berserki sem leiddu með þremur mörkum í leikhléi.  Þetta var þriðja árið í röð sem Berserkir komast í þennan úrslitaleik en í fyrsta sinn sem þeir hafa sigur. Lesa meira
Pepsi-deild karla 2014 - KR spáð titlinum - 30.4.2014
Hin árlega spá forráðamanna félaga í Pepsi-deild karla var birt í dag á kynningarfundi sem haldinn var í höfuðstöðvum Ölgerðarinnar.  KR er spáð titlinum en nýliðunum í deildini, Víkingi R. og Fjölni, er spáð falli. Pepsi-deild karla hefst sunnudaginn 4. maí.
A landslið kvenna - Hópurinn sem mætir Sviss 8. maí - 30.4.2014
Freyr Alexandersson, landsliðsþjálfari, hefur tilkynnt hópinn sem mætir Sviss í undankeppni HM, fimmtudaginn 8. maí.  Svissneska liðið hefur byrjað undankeppnina vel og er í efsta sæti riðilsins með 16 stig eftir 6 leiki.  Íslenska liðið er í öðru sæti með 9 stig eftir 4 leiki.
Staðfest niðurröðun í 1. deild kvenna og 4. deild karla 2014 - 30.4.2014
Mótanefnd KSÍ hefur staðfest niðurröðun leikja í 1. deild kvenna og 4. deild karla.  Mikilvægt er að félögin sjái til þess að öll eldri drög verði tekin úr umferð til þess að forðast óþarfa misskilning. Lesa meira
Hæfileikamótun á Ísafirði 30. apríl og 1. maí - 30.4.2014
Lengjubikar karla - Úrslitaleikur C-deildar í kvöld - 29.4.2014
Úrslitaleikur C-deildar Lengjubikars karla fer fram í kvöld en þá mætast Víðir og Berserkir á Garðsvelli kl. 19:00.  Víðir hafði betur gegn Álftanesi í undanúrslitum en Berserkir lögðu KFG.  Þetta er þriðja árið í röð sem Berserkir leika til úrslita í þessari keppni en hafa enn ekki unnið titilinn. Lesa meira
Borgunarbikarinn hefst laugardaginn 3. maí - 29.4.2014
Borgunarbikarinn hefst laugardaginn 3. maí af krafti en um helgina eru 23 leikir á dagskránni í 1. umferð hjá körlunum.  Eru margir forvitnilegir á dagskránni um allt land og má sjá þá með því að smella á tengilinn hér að neðan.
Breytingar á reglum varðandi Evrópusæti - 28.4.2014
Breyting hefur verið gerð á reglum um Evrópusæti til handa íslenskra liða.  Ef sama félagið verður Íslandsmeistari og bikarmeistari mun taplið úrslitaleiks bikarsins ekki fá Evrópusæti.  Sætið mun flytjast á efsta félagið í deildarkeppninni sem ekki hefur tryggt sér sæti í Evrópudeild UEFA.  Þessi breyting er gerð til samræmis við reglur hjá Knattspyrnusambandi Evrópu, UEFA.
Félagaskipti - Ertu ekki skráður í rétt félag? - 28.4.2014
Félög eru beðin um að fara vel yfir skráningar sinna leikmanna en Borgunarbikarinn hefst laugardaginn 3. maí og eru mörg félög þá að leika sína fyrstu leiki á keppnistímabilinu.  Nokkuð er um ný félög í bikarnum og eru þau minnt á að ganga frá félagaskiptum sínum tímanlega. Lesa meira
Óúttekin leikbönn 2014 - 28.4.2014
Á hverju vori fær skrifstofa KSÍ ótalmargar fyrirspurnir um óúttekin leikbönn frá síðustu leiktíð. Ævinlega er félögum bent á að þeim hafi verið tilkynnt um leikbönn með tölvupósti og það sé á þeirra ábyrgð að gæta þess að leikmenn sem eigi eftir að taka út leikbönn geri svo eða sbr. starfsreglur Aga- og úrskurðarnefndar KSÍ: Lesa meira
Aðgönguskírteini fyrir dómara og eftirlitsmenn 2014 - 28.4.2014
Þeir dómarar sem dæmt hafa tilskilinn fjölda leikja og hafa sent skrifstofu KSÍ mynd af sér, geta sótt aðgönguskírteini sín á skrifstofu KSÍ á föstudaginn. Öruggara er þó að hringja á undan sér og fá staðfest að skírteinið sé tilbúið.
Lengjubikar karla - Fjarðabyggð tryggði sér sigur í B-deild - 28.4.2014
Fjarðabyggð tryggði sér titilinn í B-deild Lengjubikars karla þegar þeir lögðu nágranna sína, Leikni Fáskrúðsfirði, í úrslitaleik.  Lokatölur urðu 4 - 1 fyrir Fjarðabyggð og leiddu þeir með fjórum mörkum í leikhléi. Lesa meira
Kveðja frá KSÍ - 28.4.2014
Við fráfall Hannesar Þ. Sigurðssonar sér knattspyrnuhreyfingin á Íslandi á bak góðum félaga. Hannes var sæmdur æðsta heiðursmerki knattspyrnusambands Íslands, heiðurskrossinum, árið 2007, fyrir vel unnin störf sem dómari, fræðimaður og eftirlitsmaður. Hannes var skoðunarmaður reikninga hjá sambandinu í 60 ár, en lét af þeim störfum 2013 og var heiðraður fyrir vel unnin störf á ársþingi KSÍ 2013.
Lengjubikar karla - FH sigurvegari í A-deildinni - 27.4.2014
FH tryggði sér um helgina sigur í A-deild Lengjubikars karla þegar þeir lögðu Breiðablik að velli en leikið var á Samsung vellinum í Garðabæ.  Lokatölur urðu 4 - 1 fyrir FH sem leiddu í leikhléi, 1 - 0.  FH vann þennan titil í sjötta skiptið og hefur ekkert félag unnið þennan titil oftar í A-deild karla.
Stjarnan er Lengjubikarmeistari kvenna - 27.4.2014
Kvennalið Stjörnunnar vann í kvöld 3-0 sigur á Breiðablik í úrslitaleik Lengjubikarsins en leikurinn fór fram í Egilshöll. Danka Podovac kom Stjörnunni yfir á 31.mínútu en það var Harpa Þorsteinsdóttir sem skoraði svo tvívegis í seinni hálfleik og sá til þess að Íslandsmeistarar Stjörnunnar unnu öruggan sigur.
KR hafði betur gegn Fram í Meistarakeppni KSÍ - 27.4.2014
Íslandsmeistarar KR unnu í dag 2-0 sigur á Fram í Meistarakeppni KSÍ þar sem ríkjandi Íslandsmeistarar mæta bikarmeisturunum seinasta tímabils. Fyrra markið kom á 31.mínútu en það var Kjartan Henry Finnbogason sem skoraði úr víti.
Sjötta skýrsla UEFA um fjármál evrópskra félaga - 25.4.2014
UEFA hefur birt sjöttu útgáfu af árlegri skýrslu sinni um evrópska knattspyrnu - UEFA Club Licensing Benchmarking Report - sem byggir á leyfisgögnum þeirra félaga sem undirgangast leyfiskerfi í aðildarlöndum UEFA, alls um 700 knattspyrnufélögum að ýmsum stærðum  og gerðum.
Úrslitaleikur B-deildar Lengjubikars karla á sunnudaginn - 25.4.2014
Fjarðabyggð og Leiknir Fáskrúðsfirði mætast í úrslitaleik B-deildar Lengjubikars en leikið verður í Fjarðabyggðahöllinni, sunnudaginn 27. apríl kl. 16:00.  Fjarðabyggð lagði ÍR að velli í undanúrslitum og Leiknir bar sigurorð af Völsungi. Lesa meira
Fundað um framkvæmd leikja og önnur mál - 25.4.2014
Árlegur vinnufundur félaga í Pepsi-deild karla um framkvæmd leikja og önnur mál var haldinn á miðvikudag.  Á fundinum er jafnan farið yfir ýmis hagnýt atriði úr Handbók leikja, sem gefin er út á hverju ári og inniheldur ábendingar og tilmæli til félaga.
Lengjubikar kvenna - Stjarnan og Breiðablik í úrslitum A-deildar - 25.4.2014
Það verða Stjarnan og Breiðablik sem mætast í úrslitum A-deildar Lengjubikars kvenna en leikurinn fer fram í Egilshöllinni, sunnudaginn 27. apríl, og hefst kl. 19:00.  Stjörnustúlkur eru núverandi handhafar titilins en Breiðablik vann hann árið 2012. Lesa meira
Meistarakeppni karla - KR og Fram mætast sunnudaginn 27. apríl - 25.4.2014
KR og Fram mætast í Meistarakeppni karla, sunnudaginn 27. apríl, og fer leikurinn fram á Gervigrasvellinum í Laugardal.  Leikurinn hefst kl. 16:00 en í þessum árlega leik mætast Íslandsmeistarar og bikarmeistarar síðasta tímabils.
Leikmaður Augnabliks úrskurðaður í tímabundið bann - 24.4.2014
Á fundi Aga-og úrskurðarnefndar KSÍ, 23. apríl 2014, var Hrafnkell Freyr Ágústsson, Augnabliki, úrskurðaður í tímabundið leikbann til 6 vikna vegna brottvísunar í leik Vatnaliljanna og Augnabliks í mfl. karla 16. apríl 2014.
Undanúrslit í B og C deildum Lengubikars karla - 23.4.2014
Nú fer að síga á seinni hlutann í Lengjubikarnum og fimmtudaginn 24. apríl þá verður leikið til undanúrslita í B og C deild Lengjubikars karla. Sigurvegarar viðureignanna tryggja sér svo sæti í úrslitaleikjunum sem fyrirhugaðir eru, sunnudaginn 27. apríl Lesa meira
Lengjubikar karla - Úrslitaleikur A-deildar karla á föstudaginn - 23.4.2014
Breiðablik og FH mætast í úrslitaleik A-deildar Lengjubikars karla, föstudaginn 25. apríl, en leikið verður á Samsung vellinum í Garðabæ. Leikurinn hefst kl. 19:00 en Blikar eru núverandi handhafar titilsins. FH lagði KR að velli í undanúrslitum en Breiðablik hafði betur gegn Þór.
Lengjubikar kvenna - Undanúrslit A-deildar hefjast í kvöld - 23.4.2014
U19 kvenna - Naumt tap gegn Skotum - 23.4.2014
Stelpurnar í U19 léku í morgun seinni leik sinn á undirbúningsmóti UEFA en leikið var í Færeyjum. Mótherjarnir voru Skotar og höfðu þeir betur, 0 - 1, með marki í uppbótartíma. Tómas Þóroddsson sendi okkur eftirfarandi umfjöllun um leikinn. Lesa meira
U19 kvenna - Leikið gegn Skotum í dag - 23.4.2014
Stelpurnar í U19 leika í dag síðari leik sinn á undirbúningsmóti UEFA sem fram fer í Færeyjum. Leikið er gegn Skotum og hefst leikurinn kl 09:00 að íslenskum tíma. Úlfar Hinriksson hefur tilkynnt byrjunarliðið og er það skipað eftirtöldum leikmönnum:
Ráðstefna landsdómara fór fram mánudaginn 14. apríl - 22.4.2014
Ráðstefna landsdómara fór fram mánudaginn 14. apríl síðastliðinn en lokaundirbúningur landsdómara er nú í fullum gangi líkt og hjá leikmönnum.  Ráðstefnan fór fram í höfuðstöðvum KSÍ þar sem farið var m.a. yfir áhersluatriði dómaranefndar fyrir keppnistímabilið 2014. Lesa meira
KSÍ fær viðurkenningu fyrir samstarf við Special Olympics - 22.4.2014
Knattspyrnusamband Íslands hlaut á dögunum viðurkenningu frá Evrópusamtökum Special Olympics fyrir farsælt samstarf við Special Olympics á Íslandi.  Það var Guðlaugur Gunnarsson, starfsmaður KSÍ, sem veitti viðurkenningunni móttöku. Lesa meira
U19 kvenna - Sigur gegn Færeyjum á undirbúningsmóti UEFA - 22.4.2014
Stelpurnar í U19 lögðu stöllur sínar frá Færeyjum í morgun í fyrri leik liðsins á undirbúningsmóti UEFA en leikið er í Færeyjum.  Lokatölur urðu 2 - 0 fyrir Ísland sem leiddi með einu marki í leikhléi.
Súpufundur um höfuðhögg og heilahristing - 22.4.2014
Mánudaginn 28. apríl klukkan 12.10-13.00 mun KSÍ standa fyrir fundi þar sem viðfangsefnið er höfuðhögg - heilahristingur. Fundurinn verður í höfuðstöðvum KSÍ í Laugardalnum, 3. hæð. Fyrirlesari er Reynir Björnsson læknir en hann er formaður heilbrigðisnefndar KSÍ. Lesa meira
Kynningarfundir Pepsi-deildanna 30. apríl og 12. maí - 22.4.2014
Kynningarfundur Pepsi-deildar karla fer fram miðvikudaginn 30. apríl og kynningarfundur Pepsi-deildar kvenna mánudaginn 12. maí.  Báðir verða þeir haldnir í höfuðstöðvum Ölgerðarinnar að Grjóthálsi 7-11 í Reykjavík.  Fyrsta umferð Pepsi-deildar karla fer fram sunnudaginn 4. maí, en keppni í Pepsi-deild kvenna hefst þriðjudaginn 13. maí.
U19 kvenna - Leikið við Færeyjar í dag - 22.4.2014
Stelpurnar í U19 leika í dag fyrri leik sinn í undirbúningsmóti UEFA en leikið er í Færeyjum.  Fyrri leikur Íslands er gegn heimastúlkum og hefst leikurinn kl. 09:00 að íslenskum tíma.  Úlfar Hinriksson hefur tilkynnt byrjunarliðið og er það þannig skipað: Lesa meira
Lengjubikar karla - Undanúrslit fara fram mánudaginn 21. apríl - 20.4.2014
Undanúrslit A deildar Lengubikars karla fara fram annan í páskum, mánudaginn 21. apríl.  Á KR velli mætast KR og FH og í Boganum á Akureyri leika Þór og Breiðablik.  Sigurvegarar viðureignanna leika svo til úrslita á sumardaginn fyrsta, fimmtudaginn 24. apríl, og fer sá leikur fram á Samsung vellinum í Garðabæ. Lesa meira
U17 kvenna - Góður sigur á Færeyingum - 16.4.2014
Stelpurnar í U17 luku keppni á undirbúningsmóti UEFA í Belfast í dag með því að leggja Færeyinga að velli, 5 - 1. Staðan í leikhléi var 3 - 1 fyrir Ísland en þetta var þriðji leikur liðsins í mótinu, sigur vannst einnig á Wales en tap gegn heimastúlkum í Norður Írlandi. Lesa meira
Ný reglugerð KSÍ um aðgönguskírteini - 16.4.2014
Á fundi stjórnar KSÍ, sem fram fór þann 11. apríl síðastliðinn, var samþykkt ný reglugerð KSÍ um aðgönguskírteini. Farið var í endurskoðun á reglugerðinni í heild sinni og má sjá hana hér til hliðar undir "Reglugerðir" og einnig undir "Dreifibréf til félaga". Lesa meira
Leikmaður Ísbjarnarins úrskurðaður í tímabundið bann - 16.4.2014
Á fundi Aga-og úrskurðarnefndar KSÍ, 15. apríl 2014, var Andri Rúnar Gunnarsson, leikmaður Ísbjarnarins, úrskurðaður í tímabundið leikbann til 2 mánaða vegna brottvísunar í leik Víðis og Ísbjarnarins í Lengjubikar karla sem fram fór 5. apríl síðastliðinn.
Leikmaður Víðis úrskurðaður í 5 leikja bann - 16.4.2014
Á fundi Aga-og úrskurðarnefndar KSÍ, 15. apríl 2014, var Gylfi Örn Á Öfjörð úrskurðaður í 5 leikja bann í vegna brottvísunar í leik Víðis og Ísbjarnarins í Lengjubikar karla sem fram fór 5. apríl síðastliðinn.
Umsóknir um fjölmiðlaskírteini 2014 - 16.4.2014
KSÍ hefur gert samkomulag við Samtök Íþróttafréttamanna (SÍ) vegna aðgangsskírteina fyrir fulltrúa fjölmiðla keppnistímabilið 2014.  Umsóknir skulu sendar á tölvupóstfang SÍ (sportpress@sportpress.is) eigi síðar en 25. apríl næstkomandi.
KSÍ B próf - 30. apríl - 16.4.2014
Miðvikudaginn 30. apríl stendur fræðslusvið KSÍ fyrir KSÍ B prófi (UEFA B prófi). Prófið er opið öllum þjálfurum sem hafa klárað KSÍ I, II, III, IV, KSÍ B þjálfaraskólann og skilað öllum verkefnum á fullnægjandi hátt (engar undantekningar eru gerðar). Lesa meira
Staðfest niðurröðun í landsdeildum, Borgunarbikarnum og Meistarakeppni KSÍ - 16.4.2014
Mótanefnd KSÍ hefur staðfest niðurröðun leikja í eftirfarandi mótum: Pepsi-deild karla, Pepsi-deild kvenna, Borgunarbikar karla, Borgunarbikar kvenna, 1. deild karla, 2. deild karla, 3. deild karla og Meistarakeppni KSÍ.  Mikilvægt er að forráðamenn félaga sjái til þess að öll eldri drög verði tekin úr umferð til þess að forðast óþarfa misskilning.
U17 kvenna - Byrjunarliðið gegn Færeyjum - 16.4.2014
Úlfar Hinriksson, landsliðsþjálfari U17 kvenna, hefur tilkynnt byrjunarliðið sem mætir Færeyingum í dag í undirbúningsmóti UEFA en leikið er í Belfast.  Leikurinn hefst kl. 10:00 að íslenskum tíma en þetta er síðasti leikur Íslands á mótinu.  Liðið lagði Wales í fyrsta leiknum en beið lægri hlut gegn Norður Írlandi í öðrum leik.
Mæta Færeyingum og Skotum í undirbúningsmóti UEFA - Uppfært - 16.4.2014
Úlfar Hinriksson, landsliðsþjálfari U19 kvenna, hefur valið 18 leikmenn í landslið Íslands sem tekur þátt í undirbúningsmóti UEFA í Færeyjum í apríl. Um er að ræða leikmenn fædda 1996 og síðar.  Leikið verður gegn Færeyjum og Skotlandi dagana 22. og 23. apríl. Æfing verður á gervigrasinu í Laugardal, sunnudaginn 20. apríl kl. 14:00. Lesa meira
Ráðstefna um fjölda iðkenda í yngstu flokkum kvenna - 15.4.2014
Laugardaginn 3. maí mun KSÍ standa fyrir ráðstefnu sem haldin verður í höfuðstöðvum KSÍ í Laugardalnum. Ráðstefnan er frá kl. 11.00 - 14.00 og er hún öllum opin.  Markmið ráðstefnunnar er að gefa aðildarfélögum KSÍ hugmyndir um hvernig hægt sé að fjölga iðkendum í yngstu kvennaflokkunum. Lesa meira
Úthlutun úr Mannvirkjasjóði 2014 - 15.4.2014
Stjórn KSÍ ákvað á fundi sínum 11. apríl síðastliðinn að úthluta úr Mannvirkjasjóði KSÍ og er þetta í sjöunda skiptið sem úthlutað er úr sjóðnum en ný reglugerð um sjóðinn tók gildi í byrjun árs 2012. Alls var úthlutað til 7 verkefna, samtals 16 milljónir króna. Lesa meira
U17 kvenna - Tveggja marka tap í Belfast - 14.4.2014
Stelpurnar í U17 kvenna biðu lægri hlut í dag gegn stöllum sínum frá Norður Írlandi á undirbúningsmóti UEFA en leikið var í Belfast.  Lokatölur urðu 2 – 0 fyrir Norður Íra sem leiddu í leikhléi, 2 – 0.  Síðasti leikur liðsins í mótinu er svo gegn Færeyingum og fer sá leikur fram miðvikudaginn 16. apríl.
Sæmdur gullmerki Knattspyrnusambands Færeyja - 14.4.2014
Gunnar Sigurðsson frá Akranesi var sæmdur gullmerki færeyska knattspyrnusambandsins um síðastliðna helgi þegar hann var þar í heimsókn.  Gunnar lagði hönd á plóginn þegar Færeyingar fengu inngöngu í UEFA og FIFA. Lesa meira
Ólöglegur leikmaður með Fram í Lengjubikarnum - 14.4.2014
Í samræmi við greinar 10.1 og 11.2 í reglugerð KSÍ um Deildarbikarkeppni karla hefur skrifstofa KSÍ staðfest að Aron Þórður Albertsson lék ólöglegur með Fram gegn BÍ/Bolungarvík í Lengjubikar karla þann 4. apríl síðastliðinn.  Leikmaðurinn átti að taka út leikbann vegna 3ja áminninga. Lesa meira
Ólöglegur leikmaður með Hamar í Lengjubikarnum - 14.4.2014
Í samræmi við greinar 10.1 og 11.2 í reglugerð KSÍ um Deildarbikarkeppni karla hefur skrifstofa KSÍ staðfest að Markús Andri Sigurðsson lék ólöglegur með Hamar gegn KFR í Lengjubikar karla þann 12. apríl síðastliðinn.  Leikmaðurinn átti að taka út leikbann vegna 3ja áminninga.
Ólöglegur leikmaður með FH í Lengjubikar karla - 14.4.2014
Í samræmi við greinar 10.1 og 11.2 í reglugerð KSÍ um Deildarbikarkeppni karla hefur skrifstofa KSÍ staðfest að Ólafur Páll Snorrason lék ólöglegur með FH gegn Fjölni í Lengjubikar karla þann 3. apríl síðastliðinn.  Leikmaðurinn átti að taka út leikbann vegna 3ja áminninga. Lesa meira
Ólöglegur leikmaður með KV í Lengjubikarnum - 14.4.2014
Í samræmi við greinar 10.1 og 11.2 í reglugerð KSÍ um Deildarbikarkeppni karla hefur skrifstofa KSÍ staðfest að Davíð Steinn Sigurðarson lék ólöglegur með KV gegn Víkingi Reykjavík í Lengjubikar karla þann 11. apríl síðastliðinn. Leikmaðurinn átti að taka út leikbann vegna 3ja áminninga.
Lengjubikar karla - 8 liða úrslit hefjast á miðvikudaginn - 14.4.2014
Nú er ljóst hvaða félög mætast í 8 - liða úrslitum A deildar Lengjubikars karla.  Þrír leikir fara fram miðvikudaginn 16. apríl og einn leikur fimmtudaginn 17. apríl.  Undanúrslitin fara fram mánudaginn 21. apríl og úrslitaleikurinn fer fram 24. apríl. Lesa meira
U17 kvenna í Belfast:  Byrjunarliðið gegn Norður-Írum - 14.4.2014
U17 landslið kvenna leikur um þessar mundir í sérstöku undirbúningsmóti UEFA.  Fyrstu leikirnir fóru fram á sunnudag og þá vannst 4-0 sigur á Wales.  Í dag, mánudag, er leikið gegn Norður-Írum og hefur byrjunarlið Íslands verið tilkynnt.
U17 kvenna í Belfast:  Flottur 4-0 sigur á Wales - 13.4.2014
U17 landslið kvenna, skipað leikmönnum fæddum 1998 og síðar, byrjaði undirbúningsmót UEFA fyrir þennan aldursflokk ansi vel með flottum 4-0 sigri á Wales í dag, sunnudag.  Næsti leikur er strax á mánudag kl. 16:00 að íslenskum tíma og verður mótherjinn þá lið heimamanna, Norður-Íra.
U17 kvenna í Belfast:  Byrjunarliðið gegn Wales í dag - 13.4.2014
U17 landslið kvenna, skipað leikmönnum fæddum 1998 og síðar, mætir Wales í dag, sunnudag, kl. 10:00, í sérstöku undirbúningsmóti UEFA.  Þetta er fyrsti leikur liðsins af þremur í þessu móti.  Úlfar Hinriksson, þjálfari íslenska liðsins, hefur tilkynnt byrjunarliðið.
U17 karla í Belfast:  Fimm marka sigur á Færeyingum - 11.4.2014
U17 landslið karla, skipað leikmönnum fæddum 1998 og síðar, vann öruggan 5-0 sigur í lokaleik sínum í sérstöku undirbúningsmóti UEFA sem fram fór í Belfast á Norður-Írlandi.  Íslenska liðið hafnaði því í þriðja sæti með þrjú stig, eftir eins marks töp í leikjum gegn Wales og Norður-Írlandi. Lesa meira
Mikilvægt að treysta böndin milli knattspyrnufélags og stuðningsmanna - 11.4.2014
KSÍ stóð fyrir sérstökum vinnufundi um málefni stuðningsmanna fimmtudaginn 10. apríl.  Á fundinum var fjallað um hlutverk og mikilvægi tengiliðs félags við stuðningsmenn og mikilvægi þess að treysta böndin milli knattspyrnufélaga og stuðningsmanna.
Byrjunarlið U17 karla gegn Færeyingum í dag - 11.4.2014
U17 landslið karla, skipað leikmönnum fæddum 1998 og síðar, mætir frændum okkar, Færeyingum, í dag föstudag kl. 10:00 í lokaleik sínum í sérstöku undirbúningsmóti UEFA, sem fram fer í Belfast.  Byrjunarlið Íslands hefur verið opinberað.
A kvenna - Stórsigur á Möltu - 10.4.2014
Ísland vann í dag stórsigur á Möltu í undankeppni HM en leikið var ytra.  Lokatölur urðu 0 – 8 fyrir Ísland sem leiddi með fjórum mörkum í leikhléi.  Yfirburðir íslenska liðsins voru algerir frá upphafi og einungis spurningin um hversu stór sigurinn yrði. Næsti leikur Íslands í riðlinum er gegn Sviss á útivelli, 8. maí.
1-1 jafntefli við Króatíu í síðasta leik í milliriðli - 10.4.2014
U19 landslið kvenna gerði 1-1 jafntefli við Króata í lokaleik sínum í milliriðli fyrir EM, en leikið var í Króatíu í dag, fimmtudag.  Íslenska liðið var sterkari aðilinn í leiknum og með smá heppni hefði sigurinn getað lent okkar megin.
Hættir með U19 kvenna eftir 15 ár og 104 leiki - 10.4.2014
Ólafur Þór Guðbjörnsson hefur tilkynnt að hann muni hætta þjálfun U19 landsliðs kvenna að loknum milliriðlinum sem liðið lék í núna í apríl.  Fyrsti leikur liðsins undir stjórn Ólafs Þórs var í ágúst 1999 og hefur hann því verið við stjórnvölinn í tæp 15 ár og skilað frábæru starfi.
Byrjunarlið U19 kvenna gegn Króatíu - 10.4.2014
U19 kvenna mætir Króatíu í dag í lokaleik sínum í milliriðli fyrir EM.  Hvorugt liðið á möguleika á að komast upp úr riðlinum, en með sigri getur íslenska liðið lyft sér upp fyrir Króata í þriðja sætið.   Ólafur Þór Guðbjörnsson, þjálfari, hefur tilkynnt byrjunarlið Íslands. Lesa meira
A kvenna - Byrjunarliðið gegn Möltu - 10.4.2014
Freyr Alexandersson, landsliðsþjálfari, hefur tilkynnt byrjunarliðið sem mætir Möltu í undankeppni HM. Leikið er á Centenary vellinum á Möltu og hefst leikurinn kl. 12:00 að íslenskum tíma eða kl. 14:00 að staðartíma.  Fylgst verður með leiknum á Facebook síðu KSÍ.
A kvenna - Ísland mætir Möltu í dag í undankeppni HM - 10.4.2014
Ísland mætir Möltu í dag í undankeppni HM en leikið verður á Centenary Stadium á Möltu. Leikurinn hefst kl. 14:00 að staðartíma eða kl. 12:00 að íslenskum tíma.  Byrjunarlið Íslands verður tilkynnt hér á síðunni um tveimur tímum fyrir leik og fylgst verður með helstu atriðum leiksins á Facebook síðu KSÍ. Lesa meira
U17 - Eins marks tap gegn Norður Írum - 9.4.2014
Íslenska U17 ára landslið karla tapaði 1-0 gegn Norður Írum á æfingarmóti í dag. Leikurinn var heldur bragðdaufur en eina mark leiksins kom á 31.mínútu. Markið kom eftir hornspyrnu en íslenska liðið náði ekki að hreinsa frá eftir hornið og það nýttu Norður Írarnir.
A kvenna - Allir leikmenn með á æfingu dagsins - 9.4.2014
Allir leikmenn hópsins tóku þátt í æfingu dagsins á Cenetary vellinum á Möltu en á sama velli mætast Malta og Ísland í undankeppni HM á morgun, fimmtudaginn 10. apríl. Leikurinn hefst kl. 14:00 að staðartíma eða kl. 12:00 að íslenskum tíma.  Fylgst verður með leiknum á Facebook síðu KSÍ. Lesa meira
Byrjunarlið U17 karla gegn N-Írlandi í dag - 9.4.2014
U17 landslið karla, skipað leikmönnum fæddum 1998 og síðar, mætir Norður-Írum í Belfast í dag, miðvikudag kl. 17:30 að íslenskum tíma.  Þetta er annar leikur liðsins í sérstöku undirbúningsmóti UEFA.  Nokkrar breytingar eru gerðar á byrjunarliðinu milli leikja.
Þættir um dómara hefjast á Stöð 2 Sport á fimmtudag - 9.4.2014
Þriðja liðið er fjögurra þátta sería sem fjallar um knattspyrnu út frá sjónarhorni dómaranna. Í þáttunum fylgjum við dómurum eftir í undirbúningi þeirra, æfingum, leikjum og fáum einnig að heyra hvað fer þeim á milli á meðan leik stendur.
A kvenna - Tvær æfingar á Möltu í dag - 8.4.2014
Tvær æfingar voru í dag hér á Möltu og fóru þær báðar fram á keppnisvellinum sem er gervigrasvöllur. Mikill hiti var í dag, sérstaklega á fyrri æfingunni og var völlurinn þurr og harður. Það er gott fyrir hópinn að venja sig við aðstæður en leikurinn sjálfur fer fram á fimmtudaginn kl. 14:00 að staðartíma og má því búast við miklum hita.
Naumt tap gegn Wales - 8.4.2014
U17 landslið karla, skipað leikmönnum fæddum 1998 og síðar, tapaði naumlega í dag, þriðjudag, fyrir Wales í sérstöku undirbúningsmóti UEFA, sem fram fer í Belfast á Norður-Írlandi.  Lokatölur leiksins urðu 2-1 fyrir welska liðið og komu öll mörkin í fyrri hálfleik. Lesa meira
Starfsskýrsluskil til ÍSÍ 15. apríl - 8.4.2014
Samkvæmt 8. grein laga ÍSÍ rennur frestur til að skila starfsskýrslum til ÍSÍ út 15. apríl næstkomandi.  Skýrslunum skal skila í gegnum Felix, skráningarkerfi ÍSÍ og UMFÍ.  Nánari upplýsingar veitir skrifstofa ÍSÍ. Lesa meira
Byrjunarliðið gegn Wales í dag - 8.4.2014
U17 landslið karla, skipað leikmönnum fæddum 1998 og síðar, hefur leik í dag á sérstöku undirbúningsmóti UEFA, sem fram fer í Belfast á Norður-Írlandi.  Mótherji dagsins er Wales, og hefst leikurinn kl. 10:00 að íslenskum tíma.  Byrjunarliðið hefur verið tilkynnt.
A kvenna - Fyrsta æfingin á Möltu í dag - 7.4.2014
Kvennalandsliðið tók sína fyrstu hefðbundnu æfingu hér á Möltu í dag en undirbúningur liðsins er nú í fullum gangi fyrir leikinn gegn Möltu á fimmtudaginn í undankeppni HM.  Æft var á grasvelli í nágrenni keppnisvallarins en allar aðrar æfingar fara fram á keppnisvellinum sjálfum sem er gervigrasvöllur
Tveggja marka tap gegn Rússum - 7.4.2014
U19 landslið kvenna tapaði í dag öðrum leik sínum í milliriðli fyrir EM, 2-4 gegn Rússum, sem leiddu með þremur mörkum í hálfleik og náðu fjögurra marka forystu.  Íslenska liðið svaraði fyrir sig með tveimur mörkum í lokin, en þar við sat og annað tap í milliriðli staðreynd.
Byrjunarlið U19 kvenna gegn Rússum - 7.4.2014
Ólafur Þór Guðbjörnsson, þjálfari U19 landsliðs kvenna, gerir eina breytingu á byrjunarliðinu fyrir annan leik liðsins í milliriðli fyrir EM, en mótherjinn í dag, mánudag, er Rússland.  Andrea Rán Snæfeld Hauksdóttir kemur inn í liðið fyrir Hönnu Kristín Hannesdóttir.
Hæfileikamótun KSÍ í Boganum á Akureyri 16. apríl - 7.4.2014
Hæfileikamótun KSÍ fyrir Norðurland verður í Boganum á Akureyri miðvikudaginn 16. apríl og eru þetta æfingar fyrir krakka í 4.flokki.  Smellið hér að neðan til að skoða nánari upplýsingar, nöfn leikmanna og tímasetningar.
Hæfileikamótun KSÍ fyrir höfuðborgarsvæðið 14. og 15. apríl - Uppfært - 7.4.2014
Hæfileikamótun KSÍ fyrir höfuðborgarsvæðið verður í Fífunni í Kópavogi mánudaginn 14. apríl og þriðjudaginn 15. apríl og eru þetta æfingar fyrir krakka í 4.flokki.  Hér að neðan má nánari upplýsingar, nöfn leikmanna og tímasetningar.
A kvenna - Hópurinn mættur til Möltu - 6.4.2014
Kvennalandsliðið kom til Valetta í Möltu í dag eftir næturferðalag frá Tel Aviv. Leikið verður gegn heimastúlkum næstkomandi fimmtudag, 10. apríl, og hefst leikurinn kl. 14:00 að staðartíma eða kl. 12:00 að íslenskum tíma.
A kvenna - Sanngjarn sigur í Tel Aviv - 5.4.2014
Kvennalandsliðið vann sanngjarnan sigur á Ísrael í kvöld í undankeppn HM en leikið var á Ramat Gan vellinum. Lokatölur urðu 1- 0 fyrir okkar stúlkum eftir að markalaust hafði verið í leikhléi.  Dagný Brynjarsdóttir skoraði eina mark leiksins á 60. mínútu.  Næsti leikur Íslands er gegn Möltu og fer hann fram fimmtudaginn 10. apríl í Valetta.
U19 kvenna - Tap í fyrsta leik gegn Skotum - 5.4.2014
Stelpurnar í U19 hófu í dag leik í milliriðlum EM en riðill þeirra er leikinn í Króatíu. Stelpurnar biðu lægri hlut gegn Skotum, 5 - 1, eftir að Skotar höfðu leitt í leikhléi, 3 - 1.  Næsti leikur Íslands gegn Rússum sem fram fer á mánudaginn. Tómas Þóroddsson sendi okkur eftirfarandi skýrslu um leikinn.
A kvenna - Byrjunarliðið gegn Ísrael - 5.4.2014
Freyr Alexandersson, landsliðsþjálfari, hefur tilkynnt byrjunarliðið sem mætir Ísrael í undankeppni HM.  Leikið er á Ramat Gan vellinum í Tel Aviv og hefst leikurinn kl. 17:30 að íslenskum tíma eða kl. 20:30 að staðartíma.
Leikið gegn Ísrael í kvöld - Viðtal við Frey Alexandersson - 5.4.2014
Ísland mætir Ísrael í kvöld í undakeppni HM 2015 og fer leikurinn fram á Ramat Gan vellinum í Tel Aviv.  Leikurinn hefst kl. 20.30 að staðartíma eða kl. 17:30 að íslenskum tíma.  Við heyrðum aðeins í landsliðsþjálfaranum Frey Alexanderssyni fyrir leikinn. Lesa meira
A kvenna - Æft var á keppnisvellinum í dag - 4.4.2014
Kvennalandsliðið undirbýr sig nú af kappi fyrir leikinn mikilvæga gegn Ísrael sem fram fer á morgun, laugardaginn 5. apríl.  Leikurinn fer fram á þjóðarleikvangnum, Ramat Gan, og hefst kl. 17:30 að íslenskum tíma.
Málefni stuðningsmanna rædd á fundi 10. apríl - 4.4.2014
KSÍ mun standa fyrir sérstökum vinnufundi um málefni stuðningsmanna í höfuðstöðvum sambandsins fimmtudaginn 10. apríl.  Stjórnandi fundarins verður Stuart Dykes, sem hefur unnið mikið starf fyrir samtökin Supporters Direct Lesa meira
Aldrei áður mætt Ísrael og Möltu - 3.4.2014
A landslið kvenna mætir Ísrael og Möltu í undankeppni HM 2015 á næstu dögum.  Fyrst er leikið við Ísrael í Ramat Gan laugardaginn 5. apríl, og svo við heimamenn á Möltu þann 10. apríl.  Ísland hefur mætt hvorugu liðinu áður.
Síðasta unglingadómaranámskeiðið í Reykjavík  - 3.4.2014
Þann 10. apríl fer fram unglingadómaranámskeið í höfuðstöðvum KSÍ.  Námskeiðið er það síðasta sem haldið verður í Reykjavík í bili. Í október verður síðan aftur farið af stað með námskeiðahald hjá þeim félögum sem þess óska.
A kvenna - Stelpurnar komnar til Tel Aviv - 3.4.2014
Kvennalandsliðið er komið til Ísrael, nánar tiltekið Tel Aviv en þangað kom liðið seint í gærkvöldi eftir langt ferðalag.  Framundan er leikur gegn heimastúlkum í undankeppni HM en leikið verður á laugardaginn.  Liðið heldur svo til Möltu þar sem leikið verður, í sömu keppni, fimmtudaginn 10. apríl.
Leika fyrir Ísland í undirbúningsmóti UEFA - 1.4.2014
Þorlákur Már Árnason, þjálfari U17 landsliðs karla, hefur valið 18 leikmenn fyrir undirbúningsmót UEFA sem verður leikið Norður-Írlandi í apríl.  Auk Íslendinga leika Norður-Írar, Wales-menn og Færeyingar í mótinu, og eru liðin skipuð leikmönnum fæddum 1998 og síðar.
Undirbúningsmót UEFA fyrir leikmenn fædda 1998 og síðar - Uppfært - 1.4.2014
Úlfar Hinriksson, landsliðsþjálfari U17 kvenna, hefur valið 18 leikmenn í landslið Íslands sem tekur þátt í undirbúningsmóti UEFA í Belfast í apríl. Um er að ræða fjögurra liða mót fyrir leikmenn fædda 1998 og síðar.
A landslið kvenna á faraldsfæti - 1.4.2014
A landslið kvenna heldur í 10 daga reisu suður á bóginn þriðjudaginn 2. apríl.  Tilgangur ferðarinnar er tveir leikir í undankeppni HM 2015, gegn Ísrael og Möltu.  Ferðalagið er langt og viðamikið og er stefnan sett á að koma heim með sex stig í farteskinu.
Aprílgabbið 2014 - Einungis leikið á gervigrasi í maí - 1.4.2014
Vegna ástands knattspyrnualla um land allt hefur stjórn KSÍ samþykkt sérákvæði við reglugerð KSÍ um knattspyrnumót. Í því felst að engir leikir í efstu deildum geti farið fram á völlum með náttúrulegu grasi í maímánuði 2014 og er sú ákvörðun tekin með langtímahagsmuni grasvalla landsins í huga.
Þú ert hér: Forsíða > Fréttir
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
janúar, febrúar, mars, apríl, maí, júní, júlí, ágúst, september, október, nóvember, desember
maí, júní, júlí, ágúst, september, október, nóvember, desember
Lengjubikar karla - A deild R1
Lengjubikar karla - A deild R2
Lengjubikar karla - A deild R3
Lengjubikar karla - A deild R4
Lengjubikar karla - A deild Úrslit
Lengjubikar karla - B deild R1
Lengjubikar karla - B deild R2
Lengjubikar karla - B deild R3
Lengjubikar karla - B deild R4
Lengjubikar karla - B deild Úrslit
Lengjubikar karla - C deild R1
Lengjubikar karla - C deild R2
Lengjubikar karla - C deild R3
Lengjubikar karla - C deild R4
Lengjubikar karla - C deild Úrslit
Lengjubikar kvenna - A deild
Lengjubikar kvenna - A deild Úrslit
Lengjubikar kvenna - B deild
Lengjubikar kvenna - C deild R1
Lengjubikar kvenna - C deild R2
Lengjubikar kvenna - C deild R3
Lengjubikar kvenna - C deild Úrslit
A karla - HM 2018
A karla - China Cup 2017
A karla - VL 2017
A kvenna - EM 2017 - Úrslitakeppni
A kvenna - HM 2019
A kv. - Algarve 2017 B
A kv. - Algarve 2017 Ú
A kvenna - VL 2017
U21 karla - EM 19 riðlakeppni
U21 karla - VL 2017
U19 karla - Undank. EM 2018
U19 karla - VL 2017
U18 karla - Tékklandsmót A riðill
U18 karla - Tékklandsmót B riðill
U18 karla - Tékklandsmót leikir um sæti
U19 kvenna - Milliriðill EM 2017
U19 kvenna - Undank. EM 2018
U19 kvenna - VL 2017
U17 karla - Undank. EM 2018
U17 karla - NM A riðill
U17 karla - NM B riðill
U17 karla - NM leikir um sæti
U17 karla - UEFA mót
U17 kvenna - NM A riðill
U17 kvenna - NM úrslit
U17 kvenna - NM B riðill
U17 kvenna - Milliriðill EM 2017
U17 kvenna - UEFA mót
U17 kvenna - Undank. EM 18
U17 kvenna - VL 2017
Lengjubikar karla - A deild R1
Lengjubikar karla - A deild R2
Lengjubikar karla - A deild R3
Lengjubikar karla - A deild R4
Lengjubikar karla - A deild Úrslit
Lengjubikar karla - B deild R1
Lengjubikar karla - B deild R2
Lengjubikar karla - B deild R3
Lengjubikar karla - B deild R4
Lengjubikar karla - B deild Úrslit
Lengjubikar karla - C deild R1
Lengjubikar karla - C deild R2
Lengjubikar karla - C deild R3
Lengjubikar karla - C deild R4
Lengjubikar karla - C deild Úrslit
Lengjubikar kvenna - A deild
Lengjubikar kvenna - A deild Úrslit
Lengjubikar kvenna - B deild
Lengjubikar kvenna - C deild R1
Lengjubikar kvenna - C deild R2
Lengjubikar kvenna - C deild R3
Lengjubikar kvenna - C deild Úrslit
A karla - HM 2018
A karla - China Cup 2017
A karla - VL 2017
A kvenna - EM 2017 - Úrslitakeppni
A kvenna - HM 2019
A kv. - Algarve 2017 B
A kv. - Algarve 2017 Ú
A kvenna - VL 2017
U21 karla - EM 19 riðlakeppni
U21 karla - VL 2017
U19 karla - Undank. EM 2018
U19 karla - VL 2017
U18 karla - Tékklandsmót A riðill
U18 karla - Tékklandsmót B riðill
U18 karla - Tékklandsmót leikir um sæti
U19 kvenna - Milliriðill EM 2017
U19 kvenna - Undank. EM 2018
U19 kvenna - VL 2017
U17 karla - Undank. EM 2018
U17 karla - NM A riðill
U17 karla - NM B riðill
U17 karla - NM leikir um sæti
U17 karla - UEFA mót
U17 kvenna - NM A riðill
U17 kvenna - NM úrslit
U17 kvenna - NM B riðill
U17 kvenna - Milliriðill EM 2017
U17 kvenna - UEFA mót
U17 kvenna - Undank. EM 18
U17 kvenna - VL 2017
Þú ert hér: Forsíða > Fréttir
Knattspyrnusamband Íslands | Laugardal - 104 Reykjavík | s: 510-2900 f: 568-9793 | ksi@ksi.is
Þetta vefsvæði byggir á Eplica